A Törvényszék (negyedik tanács) 2013. szeptember 6‑i ítélete –
Sepro Europe kontra Bizottság
(T‑483/11. sz. ügy)
„Növényvédő szerek – Flurprimidol hatóanyag – A flurprimidol 91/414/EGK tanácsi irányelv I. mellékletébe történő felvételének megtagadása – 33/2008/EK rendelet – Gyorsított értékelési eljárás – Nyilvánvaló értékelési hiba – Védelemhez való jog – Arányosság – Indokolási kötelezettség”
1.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Valamely anyagnak a 91/414 irányelv I. mellékletébe történő felvételét megtagadó bizottsági határozat – A felvételt kérelmező vállalkozás keresete – Elfogadhatóság (EUMSZ 263. cikk, negyedik bekezdés; 33/2008 bizottsági rendelet, 13. cikk; 91/414 tanácsi irányelv, I. melléklet; 2011/328 bizottsági határozat) (vö. 28–31. pont)
2.                     Mezőgazdaság – Jogszabályok közelítése – Növényvédő szerek forgalomba hozatala – 91/414 irányelv – Az említett termékek hatóanyagainak az ezen irányelv I. mellékletébe történő felvételére irányuló eljárás – A Bizottság mérlegelési jogköre – Bírósági felülvizsgálat – Terjedelem (91/414 tanácsi irányelv, I. melléklet) (vö. 37–40. pont)
3.                     Mezőgazdaság – Jogszabályok közelítése – Növényvédő szerek forgalomba hozatala – 91/414 irányelv – Az említett termékek hatóanyagainak az ezen irányelv I. mellékletébe történő felvételére irányuló eljárás – Tudományos kételyek az emberek és állatok egészségére, valamint a környezetre vonatkozó kockázatok fennállása és azok terjedelme tekintetében – Az elővigyázatosság elvének alkalmazása – Terjedelem (EUMSZ 191. cikk, (2) bekezdés; 91/414 tanácsi irányelv, 4. cikk, (1) bekezdés, b) pont, 5. cikk, (1) bekezdés, b) pont és I. melléklet) (vö. 41–44., 61., 92. cikk)
4.                     Európai uniós jog – Elvek – Védelemhez való jog – Terjedelem – A növényvédő szerek hatóanyagainak a 91/414 irányelv I. mellékletébe történő felvételére irányuló eljárás – További adatok benyújtásához való jog az értékelési eljárás során – Hiány (33/2008 bizottsági rendelet, 18. cikk, (3) bekezdés és 20. cikk, (2) bekezdés, második albekezdés; 91/414 tanácsi irányelv, I. melléklet) (vö. 65., 66., 75. pont)
5.                     Mezőgazdaság – Jogszabályok közelítése – Növényvédő szerek forgalomba hozatala – 91/414 irányelv – Valamely hatóanyagnak az említett irányelv I. mellékletébe történő felvételét megtagadó bizottsági határozat – A kockázatok hiányára való következtetést lehetővé tévő elegendő információ hiánya – A felvételt kérelmező vállalkozás számára az új dosszié elkészítésének költségei és a kereskedelmi bevételek elvesztése tekintetében felmerülő következmények – Az arányosság elvének megsértése – Hiány (91/414 tanácsi irányelv, 5. cikk, (1) bekezdés és I. melléklet) (vö. 83–85., 87. pont)
6.                     Intézmények jogi aktusai – Indokolás – Kötelezettség – Terjedelem és korlátok – Valamely hatóanyagnak a 91/414 irányelv I. mellékletébe történő felvételét megtagadó bizottsági határozat (EUMSZ 296. cikk, második bekezdés; 91/414 tanácsi irányelv, I. melléklet; 2011/328 bizottsági határozat) (vö. 101., 106. pont)
7.                     Megsemmisítés iránti kereset – Jogalapok – Az indokolás hiánya vagy elégtelensége – Az érdemi jogszerűségre vonatkozó jogalaptól elkülönülő jogalap (EUMSZ 263. cikk és EUMSZ 296. cikk) (vö. 107. pont)
Tárgy
A flurprimidolnak a 91/414/EGK tanácsi irányelv I. mellékletébe történő felvétele megtagadásáról szóló, 2011. június 1‑jei 2011/328/EU bizottsági végrehajtási határozat (HL L 153., 192. o.) megsemmisítése iránti kérelem.
Rendelkező rész
1)
A Törvényszék a keresetet elutasítja.
2)
A Sepro Europe Ltd viseli saját költségeit, valamint az Európai Bizottság részéről felmerült költségeket.